Na podlagi 119. člena Zakona o skupnih temeljih sistema plač v javnem sektorju (Uradni list RS, št. 95/24), 7. člena Uredbe o plačah direktorjev v javnem sektorju (Uradni list RS, št. 68/17, 4/18, 30/18, 116/21, 180/21, 29/22, 89/22, 112/22, 157/22, 25/23, 64/23, 79/23, 95/24 – ZSTSPJS, 96/24 IN 99/24) in 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne 24. aprila 2025 sprejel

**S K L E P**

**o soglasju za izplačilo dela plače za redno delovno uspešnost**

**ravnatelja Osnovne šole Milojke Štrukelj Nova Gorica za leto 2024**

1.

Mestni svet Mestne občine Nova Gorica daje soglasje za izplačilo dela plače za redno delovno uspešnost ravnatelja Osnovne šole Milojke Štrukelj Nova Gorica za leto 2024 v višini 96% vrednosti meril za ugotavljanje dela plače za delovno uspešnost, ki jo je na podlagi meril za ugotavljanje delovne uspešnosti določil Svet zavoda Osnovne šole Milojke Štrukelj Nova Gorica, v skladu s Pravilnikom o merilih za ugotavljanje delovne uspešnosti direktorjev s področja šolstva (Uradni list RS, št. 81/06, 22/08, 39/08 – popr., 104/09, 4/10, 6/12, 28/21 in 95/24 – ZSTSPJS).

2.

Za plačilo redne delovne uspešnosti se nameni 5% letnih sredstev za osnovno plačo ravnatelja.

3.

Ravnatelju se del plače za redno delovno uspešnost za leto 2024 v višini 2.164,02 EUR bruto izplača v letu 2025.

4.

Ta sklep velja takoj.

Številka: 603-5/2024-7 Samo Turel

Nova Gorica, dne 24. aprila 2025 ŽUPAN